Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 96

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgák, beszámolók letételéből, szakmai kirándulás és terepgyakorlat elvégzéséből, szakdolgozat elkészítéséből, valamint záróvizsgából tevődik össze. 6.1. A szakdolgozat A szakdolgozat a szakirányú képzettségnek megfelelő, eredményében írásosan is megjelenő, alkotó jellegű tudományos, kutatási vagy kutatásfejlesztési feladat, amelynek megoldása a hallgató tanulmányaira támaszkodva, a hazai és nemzetközi szakirodalom tanulmányozásával, témavezető irányításával kidolgozandó, és igazolja azt, hogy a hallgató képes az elsajátított ismeretanyag gyakorlati alkalmazására, a témakörbe tartozó feladatok kreatív megoldására, önálló szakmai munka végzésére. 6.2. A záróvizsga 6.2.1. A záróvizsgára bocsátás feltételei A tantervben előírt követelmények teljesítése: — 10 témazáró dolgozat elkészítése, 6 gyakorlati jegy (szemináriumi beszámoló) megszerzése, — 6 kollokvium (ember és környezete, talajtan, hidrobiológia, természetvédelem és konzervációökológia, környezetvédelmi ökológia, környezet és társadalom) letétele, 4 aláírás megszerzése, — 2 szigorlat (ökológia, környezetvédelem) letétele, — szakmai kirándulás és terepgyakorlat teljesítése, — bírálók által elfogadott szakdolgozat. 6.2.2. A záróvizsga részei: — szóbeli vizsga: = kötelező vizsgatárgyak: ökológia, környezetvédelem, = egy kötelezően választható tárgy a következőkből: természetvédelem, ökotoxikológia, környezetegészségtan, környezetmenedzsment és környezetpolitika; — a szakdolgozat megvédése (a záróvizsga többi részével együtt történik). 6.2.3. A záróvizsga eredménye A bírálók által a szakdolgozatra adott érdemjegyek a vizsgáztató bizottság annak megvédése adott érdemjegy, valamint a szóbeli vizsgára — annak egyes részeire is tekintettel — adott érdemjegyek egészre kerekített átlaga. * * * A KÖRNYEZETVÉD Ő SZAKIRÁNYÚ TOVÁBBKÉPZÉSI SZAK

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes